سات کبیرہ گناہ

سبع موبقات یا سات کبیرہ گناہ ایک حدیث نبوی ہے جو سات ایسے امور کی طرف اشارہ کرتی ہےالكبائر السبع هن الموبقات السبع  جن کا ارتکاب سختی سے حرام ہے اور جن پر بڑا عذاب ہے۔ یہ بات نبی محمد ﷺ کی ایک حدیث میں آئی ہے اور حدیث کا متن یہ ہے:حديث: اجتنبوا السبع الموبقات... 

 موبقات کا لغوی معنی 
 وبِق الشخص او الحيوان: ہلاک ہو گیا۔
 وبِقت ابل في الطين: وہ کیچڑ میں پھنس گئیں۔
 وبِق الرجل في دينہ: گناہوں میں پھنس گیا اور اس میں گرفتار ہو گیا۔
 اصطلاحی معنی 
المُوبِقَات: کبیرہ گناہ ہیں، کیونکہ یہ انسان کی ہلاکت اور تباہی کا سبب بنتے ہیں۔
ابن حجر رحمہ اللہ نے فرمایا: "الموبقات: یعنی ہلاکت خیز گناہ۔ مہلّب نے کہا: انھیں یہ نام اس لیے دیا گیا کہ یہ اپنے کرنے والے کو ہلاک کردیتے ہیں۔"

 قرآن میں ذکر 
﴿وَيَوْمَ يَقُولُ نَادُوا شُرَكَائِيَ الَّذِينَ زَعَمْتُمْ فَدَعَوْهُمْ فَلَمْ يَسْتَجِيبُوا لَهُمْ وَجَعَلْنَا بَيْنَهُمْ مَوْبِقًا ٥٢﴾ [الكهف:52]
ترجمہ:
اور (وہ) دن (یاد کرو) جب اللہ فرمائے گا: ’’پکارو میرے ان شریکوں کو جنہیں تم (میرا شریک) سمجھتے تھے۔‘‘ تو وہ انھیں پکاریں گے مگر وہ ان کی پکار کا جواب نہ دیں گے اور ہم ان کے درمیان ہلاکت کی جگہ (یا ہلاکت کا سبب) بنا دیں گے۔
﴿أَوْ يُوبِقْهُنَّ بِمَا كَسَبُوا وَيَعْفُ عَنْ كَثِيرٍ ٣٤﴾ [الشورى:34]
ترجمہ:
یا وہ (اللہ) انھیں ان کے اعمال کے سبب ہلاک کر دے اور بہت سی (لغزشوں) سے درگزر فرما دے۔
 سات کبیرہ گناہ 
 اللہ کے ساتھ شرک
 جادو
 ناحق کسی جان کو قتل کرنا جسے اللہ نے حرام قرار دیا ہے
 سود کھانا
 یتیم کا مال کھانا
 میدان جنگ سے پیٹھ پھیر کر بھاگ جانا
 پاک دامن، بے خبر، ایمان دار عورتوں پر تہمت لگانا

اور مقصد یہ نہیں کہ مہلک گناہوں (الموبقات) کو صرف انہی سات گناہوں میں محدود کر دیا جائے: ’’اللہ کے ساتھ شرک، جادو، ناحق قتل، سود کھانا، یتیم کا مال کھانا، میدان جنگ سے بھاگنا، پاکدامن مومن عورتوں پر تہمت لگانا‘‘ بلکہ مقصد ان جیسے دوسرے کبیرہ گناہوں کی طرف بھی توجہ دلانا ہے۔
چنانچہ مہلک اور کبیرہ گناہوں کے لیے کسی خاص عدد کا ذکر کرنا اس بات کی نفی نہیں کرتا کہ ان کے علاوہ بھی بڑے گناہ موجود ہیں۔ينظر: مقال بعنوان (السبع الموبقات)، بقلم: د. أحمد عمر هاشم، تم نشره في صحيفة البيان الإماراتية، بتاريخ 22 نوفمبر، سنة: 2001م.
 سات کبیرہ گناہوں کے متعلق احادیث 
 حضرت ابو ہریرہؓ سے روایت ہے کہ نبی ﷺ نے فرمایا:
"سات کبیرہ گناہوں سے بچو۔" صحابہ نے عرض کیا: یا رسول اللہ! وہ کون سے ہیں؟
آپ ﷺ نے فرمایا: "اللہ کے ساتھ شرک کرنا، جادو کرنا، ناحق جان لینا جسے اللہ نے حرام قرار دیا ہے، سود کھانا، یتیم کا مال کھانا، میدان جنگ سے پیٹھ پھیرنا اور پاکدامن، مومن، بے خبر عورتوں پر تہمت لگانا۔"أخرجه البخاري ومسلم في الصحيحين، البخاري حديث رقم: (2766 )، (4/ 10). ومسلم حديث رقم: (145) (1/ 92).
 حضرت ابو ہریرہؓ سے ایک اور روایت ہے کہ رسول اللہ ﷺ نے فرمایا:
"مہلک گناہوں سے بچو: اللہ کے ساتھ شرک اور جادو۔"أخرجه البخاري في صحيحه، باب: الشرك والسحر من الموبقات، حديث رقم: (5764) (7/ 137).
 حضرت انسؓ روایت کرتے ہیں کہ:
"تم بعض اعمال ایسے کرتے ہو جو تمھاری نظروں میں بال کے برابر بھی نہیں، حالانکہ ہم نبی ﷺ کے زمانے میں انھیں مہلک گناہوں میں شمار کرتے تھے۔"
امام بخاریؒ نے کہا: "اس سے مراد کبیرہ گناہ ہیں۔"حديث صحيح، أخرجه البخاري، باب: ما يُتقى من محقرات الذنوب، حديث رقم: (6492)، (8/ 103). والبيهقي في (الآداب)، المؤلف: أحمد بن الحسين بن علي بن موسى الخراساني، أبو بكر البيهقي (ت: 458هـ)، الناشر: مؤسسة الكتب الثقافية، بيروت، الطبعة: الأولى، 1408هـ، باب: من اجترأ على ارتكاب الذنوب، حديث: (838)، (1/ 337).
 حضرت عبد اللہ بن مسعودؓ روایت کرتے ہیں کہ رسول اللہ ﷺ نے فرمایا:
"ابلیس اس بات سے مایوس ہو گیا ہے کہ عرب کی سرزمین پر پھر سے بتوں کی پوجا کی جائے، لیکن وہ اس پر خوش ہو جائے گا کہ تم معمولی سمجھے جانے والے کام کرو، حالانکہ وہ مہلک گناہ ہیں، پس ظلم و زیادتی سے حتی المقدور بچو۔"حديث صحيح الإسناد، أخرجه الحاكم في (المستدرك على الصحيحين)، المؤلف: أبو عبد الله الحاكم محمد بن عبد الله بن محمد بن حمدويه بن نُعيم بن الحكم الضبي الطهماني النيسابوري (المتوفى: 405هـ)، تحقيق: مصطفى عبد القادر عطا، الناشر: دار الكتب العلمية – بيروت، الطبعة: الأولى، 1411 حديث رقم: (2221)، (2/ 32).
+ سات کبیرہ گناہوں کا خلاصہ نمبر کبیرہ گناہ وضاحت ماخذ 1 اللہ کے ساتھ شرک اللہ تعالیٰ کے ساتھ ربوبیت یا الوہیت میں کسی کو شریک ٹھہرانا۔  2 جادو ایسے اقوال و افعال جن سے غیر معمولی امور ظہور پزیر ہوں اور یہ شیطانی و خبیث اعمال ہوں۔   3 ناحق قتل کسی جان کو عمداً یا شبہِ عمد سے قتل کرنا، سوائے اس کے جس کا قتل شرعاً جائز ہو۔   4 سود کھانا سودی مال کو کسی بھی صورت میں لینا اور یہاں کھانے کا ذکر اس لیے ہے کہ یہی اصل مقصدِ مال ہے۔ ظاهرة تفصيل المعاني بعد استيفائها في الحديث النبوي –حديث الموبقات أنموذجا-، د. محمد الورد علي سعيد الورد، مجلة الجامعة الوطنية، العدد 14، نوفمبر 2020م (ص: 240). 5 یتیم کا مال کھانا یتیم کے مال میں کسی بھی ناجائز طریقے سے تصرف کرنا، سوائے معروف طریقے کے۔  . 6 میدان جنگ سے فرار معرکۂ قتال کے وقت پسپائی اختیار کرنا یا میدان چھوڑ کر بھاگ جانا۔  7 پاکدامن عورتوں پر تہمت لگانا زنا یا لواط کی تہمت لگانا، یعنی ان مومن، پاکدامن اور بے خبر عورتوں پر فحاشی کا الزام لگانا۔  . .
 موبقات (کبیرہ گناہہوں) سے توبہ 
اللہ تعالیٰ نے ہر گناہ گار کے لیے توبہ کا دروازہ کھلا رکھا ہے۔ اللہ تعالیٰ فرماتا ہے:
﴿قُلْ يَا عِبَادِيَ الَّذِينَ أَسْرَفُوا عَلَى أَنْفُسِهِمْ لَا تَقْنَطُوا مِنْ رَحْمَةِ اللَّهِ إِنَّ اللَّهَ يَغْفِرُ الذُّنُوبَ جَمِيعًا إِنَّهُ هُوَ الْغَفُورُ الرَّحِيمُ ٥٣﴾ [الزمر: 53]
ترجمہ: (اے نبیؐ) کہہ دو: اے میرے وہ بندو جنھوں نے اپنی جانوں پر زیادتی کی ہے! اللہ کی رحمت سے نا اُمید نہ ہو، بے شک اللہ سب گناہ معاف کر دیتا ہے، یقیناً وہی بڑا بخشنے والا نہایت مہربان ہے۔
جس نے بھی یہ کبیرہ گناہ یا ان کے علاوہ دیگر گناہ کیے ہوں، اس پر لازم ہے کہ خالص توبہ کرے؛ یعنی اپنے کیے پر نادم ہو، دل سے عزم کرے کہ دوبارہ گناہ کی طرف نہ لوٹے، کثرت سے استغفار اور نیک اعمال کرے تاکہ اللہ کی رحمت، مغفرت اور رضوان حاصل ہو۔ اللہ تعالیٰ نے فرمایا:
﴿إِلَّا مَنْ تَابَ وَآمَنَ وَعَمِلَ عَمَلًا صَالِحًا فَأُولَئِكَ يُبَدِّلُ اللَّهُ سَيِّئَاتِهِمْ حَسَنَاتٍ وَكَانَ اللَّهُ غَفُورًا رَحِيمًا ٧٠﴾ [الفرقان: 70]
ترجمہ: مگر وہ شخص جو توبہ کرے، ایمان لائے اور نیک عمل کرے، تو ایسے لوگوں کی برائیوں کو اللہ نیکیوں سے بدل دیتا ہے اور اللہ بخشنے والا، مہربان ہے۔

 توبہ نصوح کی شرائط 
 . گناہ پر دل سے ندامت کرنا ۔
 . گناہ کو فوراً چھوڑ دینا اور اللہ کے خوف سے رک جانا۔
 . پختہ ارادہ کرنا کہ آئندہ اس گناہ کی طرف نہیں لوٹے گا۔
 . اگر گناہ بندوں کے حق سے متعلق ہو (جیسے قتل، مارپیٹ، مال غصب کرنا وغیرہ) تو اس کا حق ادا کرنا یا اس سے معافی حاصل کرنا۔

 بیرونی روابط 
 ما هي السبع الموبقات؟ - موقع https://binbaz.org.sa/ الموقع الرسمي للشيخ ابن باز

 حوالہ جات 

زمرہ:اسلامی اصطلاحات
زمرہ:گناہ